title: Cinneadh Cur Chun Feidhme (AE) 2021/2057 ón gCoimisiún an 24 Samhain 2021 lena leagtar síos gur coibhéiseach iad deimhnithe COVID-19 arna n-eisiúint ag Poblacht Shingeapór leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas (Téacs atá ábhartha maidir le LEE)

text:
                  25.11.2021

                  GA

                  Iris Oifigiúil an Aontais Eorpaigh

                  L 420/129

         CINNEADH CUR CHUN FEIDHME (AE) 2021/2057 ÓN gCOIMISIÚN
         an 24 Samhain 2021
         lena leagtar síos gur coibhéiseach iad deimhnithe COVID-19 arna n-eisiúint ag Poblacht Shingeapór leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2021/953 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint agus a fhíorú, agus chun go nglacfaí leo, chun an tsaorghluaiseacht a éascú le linn phaindéim COVID-19 (1), agus go háirithe Airteagal 8(2) de,
         De bharr an mhéid seo a leanas:

                     (1)

                     Le Rialachán (AE) 2021/953, leagtar síos creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (“Deimhniú Digiteach COVID AE”) a eisiúint agus a fhíorú agus chun go nglacfaí leo, ionas go n-éascófar do na sealbhóirí a gceart chun saorghluaiseachta a fheidhmiú le linn phaindéim COVID-19. Ina theannta sin, leis an Rialachán sin rannchuidítear le héascú a dhéanamh ar dheireadh a chur de réir a chéile ar mhodh comhordaithe le srianta ar an tsaorghluaiseacht a chuir na Ballstáit i bhfeidhm, i gcomhréir le dlí an Aontais, chun leathadh SARS-CoV-2 a theorannú.

                     (2)

                     Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise atá sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú agus tástáil arna n-eisiúint ag Poblacht Shingeapór do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú agus tástáil arna n-eisiúint ag Poblacht Shingeapór do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.

                     (3)

                     An 26 Iúil 2021, chuir Poblacht Shingeapór faisnéis mhionsonraithe ar fáil don Choimisiún maidir le heisiúint deimhnithe COVID-19 idir-inoibritheacha i ndáil le vacsaíniú agus tástáil faoin gcóras dar teideal “HealthCerts”. Chuir Poblacht Shingeapór in iúl don Choimisiún go measann sí go bhfuil a deimhnithe COVID-19 á n-eisiúint i gcomhréir le caighdeán agus córas teicneolaíochta atá idir-inoibritheach leis an gcreat iontaoibhe a bunaíodh le Rialachán (AE) 2021/953, agus ar caighdeán agus córas teicneolaíochta iad lena bhfágtar gur féidir barántúlacht, bailíocht agus sláine na ndeimhnithe a fhíorú. I dtaca leis sin, chuir Poblacht Shingeapór in iúl don Choimisiún go bhfuil na sonraí dá dtagraítear san Iarscríbhinn a ghabhann le Rialachán (AE) 2021/953 san áireamh sna deimhnithe COVID-19 arna n-eisiúint ag Poblacht Shingeapór i gcomhréir leis an gcóras “HealthCerts”.

                     (4)

                     Chuir Poblacht Shingeapór in iúl don Choimisiún freisin go nglacann sí le deimhnithe i ndáil le vacsaíniú agus tástáil arna n-eisiúint ag na Ballstáit agus ag tíortha LEE i gcomhréir le Rialachán (AE) 2021/953. Ina theannta sin, chuir Poblacht Shingeapór in iúl don Choimisiún go gcaithfidh sí le sealbhóirí Dheimhnithe Digiteacha COVID AE i ndáil le tástáil agus vacsaíniú mar shealbhóirí deimhnithe tástála agus vacsaínithe arna n-eisiúint ag Poblacht Shingeapór. Go háirithe, dheimhnigh Poblacht Shingeapór go nglacfaí le Deimhnithe Digiteacha COVID AE i ndáil le tástáil mar chruthúnas bailí ar thástáil dhiúltach réamhimeachta i gcás taistealaithe. Thug Poblacht Shingeapór le fios go mbeidh sealbhóirí Dheimhnithe Digiteacha COVID AE i ndáil le vacsaíniú incháilithe le haghaidh bearta bainistíochta sábháilte, ar bearta iad atá idirdhealaithe ó thaobh vacsaíniú de, i Singeapór ar feadh 30 lá gan deimhnithe vacsaínithe breise tar éis ghlacadh an Chinnidh seo.

                     (5)

                     Go háirithe, chuir Poblacht Shingeapór in iúl don Coimisiún go n-aithníonn sí gach vacsaín a bhfuil an próiseas maidir le Liostú Úsáide Éigeandála na hEagraíochta Domhanda Sláinte tugtha i gcrích ina leith, mar aon leis na vacsaíní atá údaraithe faoi Bhealach Rochtana Speisialta Paindéime Shingeapór. Glacfaidh Singeapór le vacsaíní atá údaraithe faoin mBealach Rochtana Speisialta Paindéime. Maidir leis na tástálacha, chuir Poblacht Shingeapór in iúl don Choimisiún go nglacann sí le deimhnithe tástála mar chruthúnas ar stádas ionfhabhtaíoch nó neamhionfhabhtaíoch taistealaí, ach nach ionann sin agus srianta taistil a tharscaoileadh. Is le beartais sláinte teorann Shingeapór a bhaineann tarscaoileadh den sórt sin. Thairis sin, ní dhéanann Singeapór ceanglais teorann a mhaolú faoi láthair i gcás taistealaithe atá téarnaithe ó COVID-19.

                     (6)

                     An 30 Meán Fómhair 2021, i ndiaidh iarraidh a fháil ó Phoblacht Shingeapór, rinne an Coimisiún tástálacha teicniúla a léirigh go bhfuil na deimhnithe COVID-19 i ndáil le vacsaíniú agus tástáil arna n-eisiúint ag Poblacht Shingeapór i gcomhréir leis an gcóras “HealthCerts”, ar córas é atá idir-inoibritheach leis an gcreat iontaoibhe a bunaíodh le Rialachán (AE) 2021/953, rud a fhágann gur féidir barántúlacht, bailíocht agus sláine na ndeimhnithe a fhíorú. Dheimhnigh an Coimisiún freisin go bhfuil na sonraí is gá san áireamh sna deimhnithe COVID-19 i ndáil le vacsaíniú agus tástáil arna n-eisiúint ag Poblacht Shingeapór i gcomhréir leis an gcóras “HealthCerts”.

                     (7)

                     Ina theannta sin, chuir Poblacht Shingeapór in iúl don Choimisiún go n-eiseodh sí deimhnithe vacsaínithe idir-inoibritheacha le haghaidh vacsaíní COVID-19. Ar na vacsaíní sin faoi láthair tá Comirnaty agus Spikevax.

                     (8)

                     Chuir Poblacht Shingeapór in iúl don Choimisiún freisin nach n-eiseodh sí deimhnithe tástála idir-inoibritheacha ach amháin i ndáil le tástálacha aimpliúcháin aigéid núicléasaigh agus i ndáil le mearthástálacha antaiginí a liostaítear sa liosta coiteann cothrom le dáta de mhearthástálacha antaigíní COVID-19 arna gcomhaontú ag an gCoiste Slándála Sláinte ar bhonn Mholadh ón gComhairle an 21 Eanáir 2021 (3), ar Coiste é a bunaíodh le hAirteagal 17 de Chinneadh Uimh. 1082/2013/AE ó Pharlaimint na hEorpa agus ón gComhairle (4).

                     (9)

                     Thairis sin, chuir Poblacht Shingeapór in iúl don Choimisiún nach n-eisíonn sí deimhnithe idir-inoibritheacha i ndáil le téarnamh.

                     (10)

                     Ina theannta sin, chuir Poblacht Shingeapór in iúl don Choimisiún go bpróiseálfaí na sonraí pearsanta atá san áireamh sna deimhnithe chun vacsaíniú, toradh tástála nó stádas téarnaimh an tsealbhóra a fhíorú agus a dheimhniú, agus chuige sin amháin, nuair a bheidh deimhnithe á bhfíorú ag fíoraitheoirí i Singeapór, agus nach gcoinneofar na sonraí pearsanta ina dhiaidh sin.

                     (11)

                     Dá réir sin, comhlíontar na heilimintí is gá chun a shuí go bhfuil na deimhnithe COVID-19 i ndáil le vacsaíniú agus tástáil arna n-eisiúint ag Poblacht Shingeapór i gcomhréir leis an gcóras “HealthCerts” le meas mar dheimhnithe atá coibhéiseach leis na deimhnithe arna n-eisiúint i gcomhréir le Rialachán (AE) 2021/953.

                     (12)

                     Dá bhrí sin, na deimhnithe COVID-19 arna n-eisiúint ag Poblacht Shingeapór i gcomhréir leis an gcóras “HealthCerts”, ba cheart glacadh leo faoi na coinníollacha dá dtagraítear in Airteagal 5(5) agus Airteagal 6(5) de Rialachán (AE) 2021/953.

                     (13)

                     Chun go mbeidh an Cinneadh seo oibríochtúil, ba cheart Poblacht Shingeapór a nascadh leis an gcreat iontaoibhe maidir le Deimhniú Digiteach COVID AE a bunaíodh le Rialachán (AE) 2021/953.

                     (14)

                     Ar mhaithe le leas an Aontais a chosaint, go háirithe i réimse na sláinte poiblí, féadfaidh an Coimisiún a chumhachtaí a úsáid chun an Cinneadh seo a chur ar fionraí nó a fhoirceannadh i gcás nach gcomhlíonfar na coinníollacha in Airteagal 8(2) de Rialachán (AE) 2021/953 a thuilleadh.

                     (15)

                     Chun Poblacht Shingeapór a nascadh leis an gcreat iontaoibhe maidir le Deimhniú Digiteach COVID AE a bunaíodh le Rialachán (AE) 2021/953 a luaithe is féidir, ba cheart don Chinneadh seo teacht i bhfeidhm lá a fhoilsithe in Iris Oifigiúil an Aontais Eorpaigh.

                     (16)

                     Na bearta dá bhforáiltear sa Chinneadh seo, is bearta iad atá i gcomhréir leis an tuairim ón gCoiste arna bhunú le hAirteagal 14 de Rialachán (AE) 2021/953,

               TAR ÉIS AN CINNEADH SEO A GHLACADH:

            Airteagal 1
            Chun an ceart chun saorghluaiseachta a éascú laistigh den Aontas, measfar go bhfuil na deimhnithe COVID-19 i ndáil le vacsaíniú agus tástáil arna n-eisiúint ag Poblacht Shingeapór i gcomhréir leis an gcóras “HealthCerts” ina ndeimhnithe atá coibhéiseach leis na deimhnithe arna n-eisiúint i gcomhréir le Rialachán (AE) 2021/953.

            Airteagal 2
            Déanfar Poblacht Shingeapór a nascadh leis an gcreat iontaoibhe maidir le Deimhniú Digiteach COVID AE a bunaíodh le Rialachán (AE) 2021/953.

            Airteagal 3
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 24 Samhain 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 211, 15.6.2021, lch. 1.

            (2)  Rialachán (AE) 2021/954 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint maidir le náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríocha na mBallstát le linn phaindéim COVID-19 agus chun iad a fhíorú, agus chun go nglacfaí leo (IO L 211, 15.6.2021, lch. 24).

            (3)  Moladh ón gComhairle an 21 Eanáir 2021 maidir le creat comhchoiteann maidir le húsáid agus bailíochtú mearthástálacha antaiginí agus le haitheantas frithpháirteach do thorthaí tástála COVID-19 in AE (IO C 24, 22.1.2021, lch. 1).

            (4)  Cinneadh Uimh. 1082/2013/AE ó Pharlaimint na hEorpa agus ón gComhairle an 22 Deireadh Fómhair 2013 maidir le bagairtí tromchúiseacha trasteorann ar an tsláinte agus lena n-aisghairtear Cinneadh Uimh. 2119/98/CE (IO L 293, 5.11.2013, lch. 1).


title: Cinneadh Cur Chun Feidhme (AE) 2021/2113 ón gCoimisiún an 30 Samhain 2021 lena leagtar síos gur coibhéiseach iad deimhnithe COVID-19 arna n-eisiúint ag Poblacht na Salvadóire leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas (Téacs atá ábhartha maidir le LEE)

text:
                  1.12.2021

                  GA

                  Iris Oifigiúil an Aontais Eorpaigh

                  L 429/152

         CINNEADH CUR CHUN FEIDHME (AE) 2021/2113 ÓN gCOIMISIÚN
         an 30 Samhain 2021
         lena leagtar síos gur coibhéiseach iad deimhnithe COVID-19 arna n-eisiúint ag Poblacht na Salvadóire leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2021/953 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint agus a fhíorú, agus chun go nglacfaí leo, chun an tsaorghluaiseacht a éascú le linn phaindéim COVID-19 (1), agus go háirithe Airteagal 8(2) de,
         De bharr an mhéid seo a leanas:

                     (1)

                     Le Rialachán (AE) 2021/953, leagtar síos creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (“Deimhniú Digiteach COVID AE”) a eisiúint agus a fhíorú agus chun go nglacfaí leo, ionas go n-éascófar do na sealbhóirí a gceart chun saorghluaiseachta a fheidhmiú le linn phaindéim COVID-19. Leis an Rialachán sin, rannchuideofar freisin le héascú a dhéanamh ar dheireadh a chur de réir a chéile agus ar mhodh comhordaithe le srianta ar an tsaorghluaiseacht a chuir na Ballstáit i bhfeidhm, i gcomhréir le dlí an Aontais, chun leathadh SARS-CoV-2 a theorannú.

                     (2)

                     Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ina gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na Salvadóire do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na Salvadóire do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.

                     (3)

                     An 29 Lúnasa 2021, chuir Poblacht na Salvadóire faisnéis mhionsonraithe ar fáil don Choimisiún maidir le heisiúint deimhnithe idir-inoibritheacha COVID-19 i ndáil le vacsaíniú, tástáil agus téarnamh faoin gcóras dar teideal “Comprobante electrónico de vacunación”. Chuir Poblacht na Salvadóire in iúl don Choimisiún go measann sí go bhfuil a deimhnithe COVID-19 á n-eisiúint i gcomhréir le caighdeán agus córas teicneolaíochta atá idir-inoibritheach leis an gcreat iontaoibhe a bunaíodh le Rialachán (AE) 2021/953, agus ar caighdeán agus córas teicneolaíochta iad lena bhfágtar gur féidir barántúlacht, bailíocht agus sláine na ndeimhnithe a fhíorú. I dtaca leis sin, chuir Poblacht na Salvadóire in iúl don Choimisiún go bhfuil na sonraí dá dtagraítear san Iarscríbhinn a ghabhann le Rialachán (AE) 2021/953 san áireamh sna deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na Salvadóire i gcomhréir leis an gcóras “Comprobante electrónico de vacunación”.

                     (4)

                     Chuir Poblacht na Salvadóire in iúl don Choimisiún freisin go nglacann sí le deimhnithe i ndáil le vacsaíniú, tástáil agus téarnamh arna n-eisiúint ag na Ballstáit agus ag tíortha LEE i gcomhréir le Rialachán (AE) 2021/953.

                     (5)

                     An 4 Samhain 2021, i ndiaidh iarraidh a fháil ó Phoblacht na Salvadóire, rinne an Coimisiún tástálacha teicniúla a léirigh go bhfuil na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na Salvadóire i gcomhréir le córas, an “Comprobante electrónico de vacunación”, ar córas é atá idir-inoibritheach leis an gcreat iontaoibhe a bunaíodh le Rialachán (AE) 2021/953, rud a fhágann gur féidir barántúlacht, bailíocht agus sláine na ndeimhnithe a fhíorú. Dheimhnigh an Coimisiún freisin go bhfuil na sonraí is gá san áireamh sna deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na Salvadóire i gcomhréir leis an gcóras “Comprobante electrónico de vacunación”.

                     (6)

                     Ina theannta sin, chuir Poblacht na Salvadóire in iúl don Choimisiún go n-eisíonn sí deimhnithe vacsaínithe idir-inoibritheacha le haghaidh vacsaíní COVID-19. Faoi láthair áirítear Comirnaty, Spikevax agus CoronaVac ar na vacsaíní sin.

                     (7)

                     Thairis sin, chuir Poblacht na Salvadóire in iúl don Choimisiún go n-eiseoidh sí deimhnithe tástála idir-inoibritheacha i ndáil le tástálacha aimpliúcháin aigéid núicléasaigh ach ní i ndáil le mearthástálacha antaiginí.

                     (8)

                     Thairis sin, chuir Poblacht na Salvadóire in iúl don Choimisiún go n-eiseoidh sí deimhnithe idir-inoibritheacha i ndáil le téarnamh. Tá na deimhnithe sin bailí ar feadh tréimhse nach faide ná 180 lá tar éis dháta na chéad tástála dearfaí.

                     (9)

                     Ina theannta sin, chuir Poblacht na Salvadóire in iúl don Choimisiún go bpróiseálfaí na sonraí pearsanta atá san áireamh sna deimhnithe chun stádas vacsaínithe, stádas tástála agus stádas téarnaimh an tsealbhóra a fhíorú agus a dheimhniú agus chuige sin amháin nuair a bheidh deimhnithe á bhfíorú ag fíoraitheoirí i bPoblacht na Salvadóire, agus nach gcoinneofar na sonraí pearsanta ina dhiaidh sin.

                     (10)

                     Dá réir sin, comhlíontar na heilimintí is gá chun a shuí go bhfuil na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na Salvadóire i gcomhréir leis an gcóras “Comprobante electrónico de vacunación” le meas mar dheimhnithe atá coibhéiseach leis na deimhnithe arna n-eisiúint i gcomhréir le Rialachán (AE) 2021/953.

                     (11)

                     Dá bhrí sin, na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na Salvadóire i gcomhréir leis an gcóras “Comprobante electrónico de vacunación”, ba cheart glacadh leo faoi na coinníollacha dá dtagraítear in Airteagal 5(5), Airteagal 6(5) agus Airteagal 7(8) de Rialachán (AE) 2021/953.

                     (12)

                     Chun go mbeidh an Cinneadh seo oibríochtúil, ba cheart Poblacht na Salvadóire a nascadh leis an gcreat iontaoibhe maidir le Deimhniú Digiteach COVID AE arna bhunú le Rialachán (AE) 2021/953.

                     (13)

                     Ar mhaithe le leas an Aontais a chosaint, go háirithe i réimse na sláinte poiblí, féadfaidh an Coimisiún a chumhachtaí a úsáid chun cur i bhfeidhm an Chinnidh seo a chur ar fionraí nó a aisghairm i gcás nach gcomhlíonfar na coinníollacha in Airteagal 8(2) de Rialachán (AE) 2021/953 a thuilleadh.

                     (14)

                     Chun Poblacht na Salvadóire a nascadh leis an gcreat iontaoibhe maidir le Deimhniú Digiteach COVID AE, an creat iontaoibhe arna bhunú le Rialachán (AE) 2021/953, a luaithe is féidir, ba cheart don Chinneadh seo teacht i bhfeidhm lá a fhoilsithe in Iris Oifigiúil an Aontais Eorpaigh.

                     (15)

                     Na bearta dá bhforáiltear sa Chinneadh seo, is bearta iad atá i gcomhréir leis an tuairim ón gCoiste a bunaíodh le hAirteagal 14 de Rialachán (AE) 2021/953,

               TAR ÉIS AN CINNEADH SEO A GHLACADH:

            Airteagal 1
            Chun an ceart chun saorghluaiseachta a éascú laistigh den Aontas, measfar go bhfuil na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na Salvadóire i gcomhréir leis an gcóras “Comprobante electrónico de vacunación” ina ndeimhnithe atá coibhéiseach leis na deimhnithe arna n-eisiúint i gcomhréir le Rialachán (AE) 2021/953.

            Airteagal 2
            Déanfar Poblacht na Salvadóire a nascadh leis an gcreat iontaoibhe maidir le Deimhniú Digiteach COVID AE arna bhunú le Rialachán (AE) 2021/953.

            Airteagal 3
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 30 Samhain 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 211, 15.6.2021, lch. 1.

            (2)  Rialachán (AE) 2021/954 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint maidir le náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríocha na mBallstát le linn phaindéim COVID-19 agus chun iad a fhíorú, agus chun go nglacfaí leo (IO L 211, 15.6.2021, lch. 24).


title: Cinneadh Cur Chun Feidhme (CBES) 2021/2125 ón gComhairle an 2 Nollaig 2021 lena gcuirtear chun feidhme Cinneadh 2012/642/CBES a bhaineann le bearta sriantacha i bhfianaise na staide sa Bhealarúis

text:
                  2.12.2021

                  GA

                  Iris Oifigiúil an Aontais Eorpaigh

                  LI 430/16

         CINNEADH CUR CHUN FEIDHME (CBES) 2021/2125 ÓN gCOMHAIRLE
         teaineiendijjan 2 Nollaig 2021
         lena gcuirtear chun feidhme Cinneadh 2012/642/CBES a bhaineann le bearta sriantacha i bhfianaise na staide sa Bhealarúis
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 31(2) de,
         Ag féachaint do Chinneadh 2012/642/CBES ón gComhairle an 15 Deireadh Fómhair 2012 a bhaineann le bearta sriantacha i bhfianaise na staide sa Bhealarúis (1), agus go háirithe Airteagal 6(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 15 Deireadh Fómhair 2012, ghlac an Chomhairle Cinneadh 2012/642/CBES a bhaineann le bearta sriantacha i bhfianaise na staide sa Bhealarúis.

                     (2)

                     An 21 agus an 22 Deireadh Fómhair 2021, ghlac an Chomhairle Eorpach conclúidí inar fhógair sí nach nglacfaidh sí le haon iarracht a dhéanfaidh tríú tíortha uirlis a dhéanamh d’imircigh chun críoch polaitiúil, cháin sí freisin na hionsaithe hibrideacha uile ag teorainneacha an Aontais agus dhearbhaigh sí go bhfreagróidh sí dá réir. Chuir sí i dtreis go leanfaidh an tAontas den ionsaí hibrideach leanúnach a thosaigh réimeas na Bealarúise a chomhrac, lena n-áirítear trí bhearta sriantacha sa bhreis a ghlacadh i gcoinne daoine agus eintitis dhlítheanacha, i gcomhréir lena chur chuige céimnitheach, mar ábhar práinne.

                     (3)

                     I gCinneadh (CBES) 2021/1990 (2) an 15 Samhain 2021 uaithi, leasaigh an Chomhairle na critéir ainmniúcháin i gCinneadh 2012/642/CBES chun go bhféadfar bearta sriantacha spriocdhírithe a chur i bhfeidhm i gcoinne daoine nádúrtha nó dlítheanacha, eintitis nó comhlachtaí atá ag eagrú nó ag rannchuidiú le gníomhaíochtaí réimeas Lukashenka lena n-éascaítear trasnú neamhdhleathach theorainneacha seachtracha an Aontais nó aistriú earraí toirmiscthe agus aistriú neamhdhleathach earraí srianta, lena n-áirítear earraí guaiseacha, isteach i gcríoch Bhallstáit.

                     (4)

                     I bhfianaise a thromchúisí atá an staid sa Bhealarúis, ba cheart 17 nduine agus 11 eintiteas a chur ar liosta na ndaoine nádúrtha agus dlítheanacha, na n-eintiteas agus na gcomhlachtaí atá faoi réir na mbeart sriantach a leagtar amach san Iarscríbhinn a ghabhann le Cinneadh 2012/642/CBES.

                     (5)

                     Ba cheart, dá bhrí sin, an Iarscríbhinn a ghabhann le Cinneadh 2012/642/CBES a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Leasaítear leis seo an Iarscríbhinn a ghabhann le Cinneadh 2012/642/CBES mar a leagtar amach san Iarscríbhinn a ghabhann leis an gCinneadh seo í.

            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 2 Nollaig 2021.

                  Thar ceann na Comhairle

                  An tUachtarán

               J. VRTOVEC

            (1)  IO L 285, 17.10.2012, lch. 1.

            (2)  Cinneadh (CBES) 2021/1990 ón gComhairle an 15 Samhain 2021 lena leasaítear Cinneadh 2012/642/CBES a bhaineann le bearta sriantacha i bhfianaise na staide sa Bhealarúis (IO L 405, 16.11.2021, lch. 10).

            IARSCRÍBHINN
            Leasaítear an Iarscríbhinn a ghabhann le Cinneadh 2012/642/CBES mar a leanas:

                        (1)

                        cuirtear na daoine nádúrtha a leanas leis an tábla “A. Daoine nádúrtha dá dtagraítear in Airteagail 3(1) agus 4(1)”:

                                    Ainmneacha
                                    Traslitriú an litrithe Bealarúisise
                                    Traslitriú an litrithe Rúisise

                                    Ainmneacha
                                    (Litriú Bealarúisise)
                                    (Litriú Rúisise)

                                    Faisnéis aitheantais

                                    Cúiseanna lena liostú

                                    Dáta an liostaithe

                                    “167.

                                    Ihar Anatolevich KRUCHKOU
                                    Igor Anatolevich KRIUCHKOV

                                    Iгар Анатольевiч КРУЧКОЎ
                                    Игорь Анатольевич КРЮЧКОВ

                                    Ceann an Separate Service for Active Measures (ASAM) of the Special Forces of the State Border Committee
                                    Dáta breithe: 13.4.1976
                                    Inscne: fireann
                                    Náisiúntacht: Bealarúiseach
                                    Uimhir Aitheantais Phearsanta: 3130476M077PB6

                                    Ina phost mar Cheann an Separate Service for Active Measures (ASAM) of the Special Forces of the State Border Committee, tá Ihar Kruchkou freagrach as gníomhaíochtaí na bhfórsaí faoina cheannas, a bhfuil baint acu le himircigh a iompar go fisiciúil amach as an mBealarúis go dtí an teorainn idir an Bhealarúis agus Ballstáit an Aontais. Gearrann ASAM táille ar na himircigh arna n-iompar le haghaidh an trasnaithe teorainn. Cuirtear na gníomhaíochtaí sin chun feidhme mar chuid d’oibríocht ‘Gate’.
                                    Dá bhrí sin, tá sé ag rannchuidiú le gníomhaíochtaí réimeas Lukashenka a éascaíonn trasnú neamhdhleathach teorainneacha seachtracha an Aontais.

                                    2.12.2021

                                    168.

                                    Anatol Piatrovich LAPO
                                    Anatoliy Petrovich LAPPO

                                    Анатоль Пятровiч ЛАПО/ЛАППО
                                    Анатолии Петрович ЛАППО

                                    Leifteanant-Ghinearál, Cathaoirleach ar State Border Committee of the Republic of Belarus (a ceapadh an 29 Nollaig 2016), Príomh-Thoscaire an State Border
                                    Dáta breithe: 24.5.1963
                                    Áit bhreithe: Kulakovka, Mogilev Region/Oblast, former USSR (dá ngairtear Belarus anois)
                                    Inscne: fireann
                                    Náisiúntacht: Bealarúiseach
                                    Pasuimhir: MP4098888
                                    Uimhir Aitheantais Phearsanta: 3240563K033PB5

                                    Ina cháil mar Chathaoirleach an State Border Committee, tá Anatol Lapo freagrach as gníomhaíochtaí na ngardaí teorann faoina cheannas, ar doiciméadaíodh ina leith go raibh siad ag stiúradh, ag treorú nó ag brú daoine chun an teorainn idir an Bhealarúis agus Ballstáit an Aontais a thrasnú, agus go n-éascaítear iarrachtaí na n-imirceach an teorainn sin a thrasnú de bharr a dteip d’aon ghnó a ndualgais a chomhlíonadh.
                                    Dá bhrí sin, tá sé freagrach as gníomhaíochtaí réimeas Lukashenka a eagrú a éascaíonn trasnú neamhdhleathach teorainneacha seachtracha an Aontais.

                                    2.12.2021

                                    169.

                                    Kanstantsin Henadzevich MOLASTAU
                                    Konstantin Gennadevich MOLOSTOV

                                    Канстанцiн Генадзьевiч МОЛАСТАЎ
                                    Константин Геннадьевич МОЛОСТОВ

                                    Coirnéal, Ceann an Grodno Border Group (a ceapadh an 1 Deireadh Fómhair 2014), Military Unit 2141, Toscaire don State Border
                                    Dáta breithe: 30.5.1970
                                    Áit bhreithe: Krasnoarmeysk, Saratov Region, Russian Federation
                                    Inscne: fireann
                                    Náisiúntacht: Bealarúiseach
                                    Pasuimhir: KH2479999Uimhir Aitheantais Phearsanta: 3300570K025PB3

                                    Ina phost mar Cheann an Grodno Border Group, tá Kanstantsin Molastau freagrach as gníomhaíochtaí na ngardaí teorann atá faoina cheannas. Le teip d’aon ghnó an Grodno Border Group a dhualgais a chomhlíonadh i gceart, éascaítear iarrachtaí na n-imirceach an teorainn le Ballstáit an Aontais a thrasnú.
                                    Dá bhrí sin, tá sé ag rannchuidiú le gníomhaíochtaí réimeas Lukashenka a éascaíonn trasnú neamhdhleathach teorainneacha seachtracha an Aontais.

                                    2.12.2021

                                    170.

                                    Pavel Mikalaevich KHARCHANKA
                                    Pavel Nikolaevich KHARCHENKO

                                    Павел Мiкалаевiч Харчанка
                                    Павел Николаевич ХАРЧЕНКО

                                    Ceann an Polotsk Border Detachment
                                    Dáta breithe: 29.3.1981
                                    Áit bhreithe: Chita, former USSR (dá ngairtear Russian Federation anois)
                                    Inscne: fireann
                                    Náisiúntacht: Bealarúiseach

                                    Ina phost mar Cheann an Polotsk Border Detachment, tá Pavel Kharchanka freagrach as gníomhaíochtaí na ngardaí teorann atá faoina cheannas. Le teip d’aon ghnó an Polotsk Border Detachment a dhualgais a chomhlíonadh i gceart, éascaítear iarrachtaí na n-imirceach an teorainn le Ballstáit an Aontais a thrasnú.
                                    Dá bhrí sin, tá sé ag rannchuidiú le gníomhaíochtaí réimeas Lukashenka a éascaíonn trasnú neamhdhleathach theorainneacha seachtracha an Aontais.

                                    2.12.2021

                                    171.

                                    Ihar Mikalaevich GUTNIK
                                    Igor Nikolaevich GUTNIK

                                    Iгар Мiкалаевiч ГУТНIК
                                    Игорь Николаевич ГУТНИК

                                    Ceann an Brest Border Group, coirnéal
                                    Dáta breithe: 17.12.1974
                                    Áit bhreithe: Village of Zabolotye, Smolevichi District, Minsk Region/Oblast, former USSR (dá ngairtear Belarus anois)
                                    Seoladh: 90 Heroes of Defense of the Brest Fortress St., 224018, Brest, Belarus
                                    Inscne: fireann
                                    Náisiúntacht: Bealarúiseach
                                    Pasuimhir: BM1962867

                                    Ina phost mar Cheann an Brest Border Group, tá Ihar Gutnik, a ndearnadh feisire ar Brest Regional Council de in 2018 mar dhuine de na hiarrthóirí atá dílis do Lukashenka, freagrach as gníomhaíochtaí na ngardaí teorann faoina cheannas. Le teip d’aon ghnó an Brest Border Group a dhualgais a chomhlíonadh i gceart, éascaítear iarrachtaí na n-imirceach an teorainn le Ballstáit an Aontais a thrasnú.
                                    Dá bhrí sin, tá sé ag rannchuidiú le gníomhaíochtaí réimeas Lukashenka a éascaíonn trasnú neamhdhleathach theorainneacha seachtracha an Aontais.

                                    2.12.2021

                                    172.

                                    Aliaksandr Barysavich DAVIDZIUK
                                    Aleksandr Borisovich DAVIDIUK

                                    Аляксандр Барысавiч ДАВIДЗЮК
                                    Александр Борисович ДАВИДЮК

                                    Coirnéal, Ceann an Lida Border Detachment, Military Unit 1234 (a ceapadh an 27 Meán Fómhair 2016), Ionadaí don State Border
                                    Comhalta de Lida District Council of Deputies den 28ú comhghairm (a chuaigh i mbun oifige an 2 Feabhra 2018)
                                    Dáta breithe: 4.5.1973
                                    Áit bhreithe: Novograd-Volynsky, Zhytomyr region, former USSR (dá ngairtear Ukraine anois)
                                    Inscne: fireann
                                    Náisiúntacht: Bealarúiseach
                                    Pasuimhir: KH2613034
                                    Uimhir Aitheantais Phearsanta: 3040573E050PB7

                                    Ina phost mar Cheann an Lida Border Group, tá Aliaksandr Davidziuk freagrach as gníomhaíochtaí na ngardaí teorann faoina cheannas. Le teip d’aon ghnó an Lida Border Group a dhualgais a chomhlíonadh i gceart, éascaítear iarrachtaí na n-imirceach an teorainn le Ballstáit an Aontais a thrasnú. Dá bhrí sin, tá sé ag rannchuidiú le gníomhaíochtaí réimeas Lukashenka a éascaíonn trasnú neamhdhleathach theorainneacha seachtracha an Aontais.

                                    2.12.2021

                                    173.

                                    Maksim Viktaravich BUTRANETS
                                    Maxim Viktorovich BUTRANETS

                                    Максiм Вiктаравiч БУТРАНЕЦ
                                    Максим Викторович БУТРАНЕЦ

                                    Ceann an Smorgon Border Group, Military Unit 2044 (a ceapadh i mí an Mhárta 2018), Toscaire don State Border
                                    Dáta breithe: 12.12.1978
                                    Áit bhreithe: Sverdlovsk, former USSR (dá ngairtear Russian Federation anois)
                                    Inscne: fireann
                                    Náisiúntacht: Bealarúiseach

                                    Ina phost mar Cheann an Smorgon Border Group, tá Maksim Butranets freagrach as gníomhaíochtaí na ngardaí teorann faoina cheannas. Le teip d’aon ghnó an Smorgon Border Group a dhualgais a chomhlíonadh i gceart, éascaítear iarrachtaí na n-imirceach an teorainn le Ballstáit an Aontais a thrasnú. Dúirt Maksim Butranets freisin gur fhan líon na n-imirceach ag an teorainn idir an Bhealarúis agus an Liotuáin ag an ngnáthleibhéal, in ainneoin an mhéadaithe mhóir a chonacthas ar thaobh na Liotuáine. Dá bhrí sin, tá sé ag rannchuidiú le gníomhaíochtaí réimeas Lukashenka a éascaíonn trasnú neamhdhleathach theorainneacha seachtracha an Aontais.

                                    2.12.2021

                                    174.

                                    Anatol Anatolyevich GLAZ
                                    Anatoliy Anatolyevich GLAZ

                                    Анатоль Анатольевiч ГЛАЗ
                                    Анатолий Анатольевич ГЛАЗ

                                    Ceann an Department of Information and Digital Diplomacy (urlabhraí) of the Ministry of Foreign Affairs of Belarus
                                    Dáta breithe: 31.7.1982
                                    Inscne: fireann
                                    Náisiúntacht: Bealarúiseach

                                    Tá Anatol Glaz ina Cheann ar an Department of Information and Digital Diplomacy agus ina Urlabhraí don Ministry of Foreign Affairs of Belarus ón 11 Meitheamh 2018 i leith. Sa cháil sin, rinne sé roinnt ráitis phoiblí, ag tacú le beartas réimeas Lukashenka sna hiarrachtaí is déanaí uaidh chun trasnuithe neamhdhleathacha theorainneacha seachtracha Bhallstáit an Aontais a éascú. Ina theannta sin, chosain sé go poiblí tuirlingt éigeantach eitilt paisinéirí FR4978 in aerfort Mhionsc gan údar cuí a bheith leis an 23 Bealtaine 2021. Ba é an aidhm a bhí leis an gcinneadh sin dar siocair an pholaitíocht go ndéanfaí an t-iriseoir de chuid an fhreasúra Raman Pratasevich agus Sofia Sapega a ghabháil agus a choinneáil agus is cos ar bolg an méid sin i gcoinne na sochaí sibhialta agus an fhreasúra dhaonlathaigh sa Bhealarúis.
                                    Dá bhrí sin, tá sé ag tacú le réimeas Lukashenka.

                                    2.12.2021

                                    175.

                                    Siarhei Aliaksandravich EPIKHAU
                                    Sergei Aleksandrovich EPIKHOV

                                    Сяргей Аляксандравiч ЕПIХАЎ
                                    Сергей Александрович ЕПИХОВ

                                    Breitheamh ag Minsk Regional Court
                                    Dáta breithe: 16.5.1966
                                    Seoladh: 38 Timoshenko St., apt. 198, Minsk, Belarus;
                                    59 L.Tolstoy St., apt. 80, Vileika, Belarus;
                                    14 Kedyshko St., apt. 11, Minsk, Belarus
                                    Inscne: fireann
                                    Náisiúntacht: Bealarúiseach
                                    Uimhir Aitheantais Phearsanta: 3160566B046PB4

                                    Ina phost mar bhreitheamh ag Minsk Regional Court, tá Siarhei Epikhau freagrach as rialuithe dar siocair an pholaitíocht i gcoinne ceannairí agus gníomhaithe freasúra, go háirithe as an bpianbhreith arna forchur ar Maria Kolesnikova agus Maksim Znak, a measann eagraíochtaí um chearta an duine gur príosúnaigh pholaitiúla iad. Tuairiscíodh sáruithe ar chearta na gcúisithe chun cosanta agus ar an gceart chun triail chóir a fháil le linn na dtrialacha a rinneadh faoina mhaoirseacht.
                                    Tá sé freagrach, dá bhrí sin, as sáruithe tromchúiseacha ar chearta an duine agus as an mbonn a bhaint go tromchúiseach den smacht reachta, mar aon le cos ar bolg a imirt ar an tsochaí shibhialta agus ar an bhfreasúra daonlathach.

                                    2.12.2021

                                    176.

                                    Ihar Viachaslavavich LIUBAVITSKI
                                    Igor Viacheslavovich LIUBOVITSKI

                                    Iгар Вячаслававiч ЛЮБАВIЦКI
                                    Игорь Вячеславович ЛЮБОВИЦКИЙ

                                    Breitheamh ag Supreme Court of the Republic of Belarus
                                    Dáta breithe: 21.7.1983
                                    Seoladh: Vogel 1K St., apt. 17, Minsk, Belarus
                                    Inscne: fireann
                                    Náisiúntacht: Bealarúiseach
                                    Uimhir Aitheantais Phearsanta: 3210783C002PB2

                                    Ina phost mar bhreitheamh ag an Supreme Court of the Republic of Belarus, tá Ihar Liubavitski freagrach as rialuithe dar siocair an pholaitíocht i gcoinne ceannairí, gníomhaithe agus iriseoirí freasúra, go háirithe as an bpianbhreith arna forchur ar an iarrthóir uachtaránachta, Viktar Babarika, a measann eagraíochtaí um chearta an duine gur príosúnaigh pholaitiúla é.
                                    Tá sé freagrach, dá bhrí sin, as sáruithe tromchúiseacha ar chearta an duine agus as an mbonn a bhaint go tromchúiseach den smacht reachta, mar aon le cos ar bolg a imirt ar an tsochaí shibhialta agus ar an bhfreasúra daonlathach.

                                    2.12.2021

                                    177.

                                    Siarhei Siarheevich GIRGEL
                                    Sergei Sergeevich GIRGEL

                                    Сяргей Сяргеевiч ГIРГЕЛЬ
                                    Сергей Сергеевич ГИРГЕЛЬ

                                    Ionchúisitheoir sinsearach an Department of Public Prosecution of the General Prosecutor’s Office
                                    Dáta breithe: 16.6.1978
                                    Seoladh: 16 Lidskaya St., apt. 165, Minsk, Belarus
                                    Inscne: fireann
                                    Náisiúntacht: Bealarúiseach
                                    Uimhir Aitheantais Phearsanta: 3160678H018PB5

                                    Ina phost mar ionchúisitheoir sinsearach an Department of Public Prosecution of the General Prosecutor’s Office, rinne Siarhei Girgel ionadaíocht do réimeas Lukashenka i gcásanna dar siocair an pholaitíocht i gcoinne ceannairí freasúra agus comhaltaí sochaí sibhialta. Go sonrach, d’ionchúisigh sé iarrthóir uachtaránachta an fhreasúra Viktar Babarika, a n-aithníonn eagraíochtaí um chearta an duine gur príosúnach polaitiúil é. D’iarr Siarhei Girgel go leanúnach ar an mbreitheamh pianbhreitheanna príosúnachta fadtéarmacha a ghearradh.
                                    Tá sé freagrach, dá bhrí sin, as sáruithe tromchúiseacha ar chearta an duine agus as an mbonn a bhaint go tromchúiseach den smacht reachta, mar aon le cos ar bolg a imirt ar an tsochaí shibhialta agus ar an bhfreasúra daonlathach.

                                    2.12.2021

                                    178.

                                    Valiantsina Genadzeuna KULIK
                                    Valentina Gennadevna KULIK

                                    Валянцiна Генадзьеўна КУЛIК
                                    Валентина Геннадьевна КУЛИК

                                    Breitheamh ag Supreme Court of the Republic of Belarus
                                    Dáta breithe: 15.1.1960
                                    Seoladh: 54 Angarskaya St., apt. 48, Minsk, Belarus
                                    Inscne: baineann
                                    Náisiúntacht: Bealarúiseach
                                    Uimhir Aitheantais Phearsanta: 4150160A119PB2

                                    Ina cáil mar bhreitheamh ag Supreme Court of the Republic of Belarus, tá Valiantsina Kulik freagrach as cinntí arbh í an pholaitíocht ba shiocair leo i gcoinne iriseoirí agus ceannairí an fhreasúra. Shéan sí go háirithe an gearán ó Viktar Babarika chun cás sibhialta a thionscnamh bunaithe ar na gearáin a bhí aige i gcoinne chinneadh an Central Electoral Commission a dhiúltú é a chlárú mar iarrthóir uachtaránachta.
                                    Tá sí freagrach, dá bhrí sin, as sáruithe tromchúiseacha ar chearta an duine agus as an mbonn a bhaint go tromchúiseach den smacht reachta, mar aon le cos ar bolg a imirt ar an tsochaí shibhialta agus ar an bhfreasúra daonlathach.

                                    2.12.2021

                                    179.

                                    Andrei Andreevich PRAKAPUK
                                    Andrey Andreevich PROKOPUK

                                    Андрэй Андрэевiч ПРАКАПУК
                                    Андрей Андреевич ПРОКОПУК

                                    Leas-Stiúrthóir Financial Investigations Department of the State Control Committee of the Republic of Belarus
                                    Coirnéal den Financial Police
                                    Dáta breithe: 22.7.1973
                                    Áit bhreithe: Kobrin, Brest region, Belarus
                                    Seoladh: 22 Mira St., apt. 88, Priluki, Minsk Region, Belarus
                                    Inscne: fireann
                                    Náisiúntacht: Bealarúiseach
                                    Uimhir Aitheantais Phearsanta: 3220773C061PB1

                                    Ina cháil mar Leas-Stiúrthóir Financial Investigations Department of the State Control Committee of the Republic of Belarus, tá Andrei Prakapuk freagrach as feachtais arbh í an pholaitíocht ba shiocair leo ón roinn sin i gcoinne iriseoirí agus eagraíochtaí neamhspleácha na meán de chuid na Bealarúise. D’fhormheas sé go pearsanta cinneadh chun áitreabh eagraíocht na meán TUT.by a chuardach, agus thionscain sé cás cúirte i gcoinne TUT.by agus i gcoinne na n-iriseoirí a fhostaíonn TUT.by, agus bhlocáil sé rochtain ar shuíomh gréasáin TUT.by.
                                    Tá sé freagrach, dá bhrí sin, as sáruithe tromchúiseacha ar chearta an duine agus as cos ar bolg a imirt ar an tsochaí shibhialta agus ar an bhfreasúra daonlathach, agus as an mbonn a bhaint go tromchúiseach den smacht reachta.

                                    2.12.2021

                                    180.

                                    Ihar Anatolevich MARSHALAU
                                    Igor Anatolevich MARSHALOV

                                    Iгар Анатольевiч МАРШАЛАЎ
                                    Игорь Анатольевич МАРШАЛОВ

                                    Leas-Chathaoirleach State Control Committee, Stiúrthóir Financial Investigations Department of the State Control Committee
                                    Maorghinearál den Financial Police
                                    Dáta breithe: 12.1.1972
                                    Áit bhreithe: Shkolv, Mogilev Region/Oblast, former USSR (dá ngairtear Belarus anois)
                                    Seoladh: 15 Shchukina St., Minsk, Belarus;
                                    43A Franciska St., apt. 41, Minsk, Belarus
                                    Inscne: fireann
                                    Náisiúntacht: Bealarúiseach
                                    Uimhir Aitheantais Phearsanta: 3120172H018PB4

                                    Is é Ihar Marshalau Leas-Chathaoirleach State Control Committee of Belarus agus Stiúrthóir Financial Investigations Department of the State Control Committee. Sa phost sin, is é atá freagrach as an gcás imghabhála cánach arbh í an pholaitíocht ba shiocair leis i gcoinne eagraíocht na meán TUT.by a thionscnamh, a líomhnaítear atá bunaithe ar Airteagal 243 de Chód Coiriúil Phoblacht na Bealarúise, atá ina bhagairt ar shaoirse na meán i mBealarúis. Tá sé freagrach freisin as na cuardaigh a rinneadh i mí Bealtaine 2021 in oifig TUT.by i Mionsc, sna hoifigí réigiúnacha agus sna tithe ag roinnt ball foirne TUT.by.
                                    Tá sé freagrach freisin as coinneáil ball de Belarus Press Club i mí na Nollag 2020, as cuardach agus coigistiú nithe in oifig Rights of People with Disabilities, lena n-áirítear ceistiú foréigneach Aleh Hrableuski agus Syarhei Drazdouski i mí Eanáir 2021, as coinneáil agus cúisimh imghabhála cánach chomhalta Coordination Council, Liliya Ulasava, agus as cuardaigh agus coinneáil a dhéanann difear d’fhostaithe chuideachta bogearraí PandaDoc, a bhí i gceannas ar thionscnamh ‘Protect Belarus’, i mí Mheán Fómhair 2021.
                                    Tá sé freagrach, dá bhrí sin, as sáruithe tromchúiseacha ar chearta an duine agus as cos ar bolg a imirt ar an tsochaí shibhialta agus ar an bhfreasúra daonlathach, agus as an mbonn a bhaint go tromchúiseach den smacht reachta.

                                    2.12.2021

                                    181.

                                    Hanna Mikhailauna SAKALOUSKAYA
                                    Anna Mikhaylovna SOKOLOVSKAYA

                                    Ганна Мiхайлаўна САКАЛОЎСКАЯ
                                    Анна Михайловна СОКОЛОВСКАЯ

                                    Breitheamh den Judicial Collegium for Civil Cases ag an Supreme Court
                                    Dáta breithe: 18.9.1955
                                    Seoladh: 22 Surhanava St., apt. 1, Minsk, Belarus
                                    Inscne: baineann
                                    Náisiúntacht: Bealarúiseach
                                    Uimhir Aitheantais Phearsanta: 4180955A015P80

                                    Ina cáil mar bhreitheamh ag Supreme Court of the Republic of Belarus, tá Hanna Sakalouskaya freagrach as an gcinneadh arbh í an pholaitíocht ba shiocair leis chun Belarus PEN Centre – eagraíocht sochaí shibhialta de chuid na Bealarúise – a leachtú. Tá sí freagrach freisin as cinneadh arbh í an pholaitíocht ba shiocair leis agus a raibh leachtú Belarus Helsinki Committee (BHC) mar thoradh air, mar gheall air gur chaith sí amach, an 2 Meán Fómhair 2021, an gearán ó BHC maidir leis an rabhadh a bhí dírithe air ó Belarusian Ministry of Justice.
                                    Tá sí freagrach, dá bhrí sin, as sáruithe tromchúiseacha ar chearta an duine agus as an mbonn a bhaint go tromchúiseach den smacht reachta, mar aon le cos ar bolg a imirt ar an tsochaí shibhialta agus ar an bhfreasúra daonlathach.

                                    2.12.2021

                                    182.

                                    Marat Siarheevich MARKAU
                                    Marat Sergeevich MARKOV

                                    Марат Сяргеевiч МАРКАЎ
                                    Марат Сергеевич МАРКОВ

                                    Cathaoirleach Bhord Bainistíochta an chainéil teilifíse faoi smacht an Stáit ONT, óstach an chláir ‘Markov: Nothing Personal’
                                    Dáta breithe: 1.5.1969
                                    Áit bhreithe: Luninets, iarUSSR (dá ngairtear Belarus anois)
                                    Inscne: fireann
                                    Náisiúntacht: Bealarúiseach

                                    Is é Marat Markau Cathaoirleach Bhord Bainistíochta an chainéil teilifíse faoi smacht an stáit ONT agus óstach an chláir ‘Markov: Nothing Personal’. Sa phost seo, bhí sé toilteanach faisnéis bhréagach a thabhairt do phobal na Bealarúise faoi thoradh na dtoghchán, faoi agóidí agus faoin gcos ar bolg arna imirt ag údaráis an Stáit, agus na cúinsí a bhaineann leis an tuirlingt éigeantach ar eitilt paisinéirí FR4978 in aerfort Mhionsc gan údar cuí a bheith leis an 23 Bealtaine 2021. Tá sé freagrach go díreach as an gcaoi a gcuirtear faisnéis ar fáil faoi staid na tíre ar an gcainéal teilifíse ONT, ag tacú ar an gcaoi sin leis na húdaráis, lena n-áirítear Lukashenka. Mar sin, is é atá freagrach as tacú le réimeas Lukashenka.
                                    Rinne Markov an chéad agallamh éigeantach le Raman Pratasevich, tar éis Pratasevich a choinneáil agus a chéasadh, de réir an-chuid tuarascálacha, ag údaráis na Bealarúise. Ina theannta sin, rinne Markov bagairt agus chuir sé imeagla ar oibrithe ONT a chuaigh ar stailc tar éis thoghcháin uachtaráin chalaoiseacha 2020 agus chniogbheartaíocht na n-údarás. Tá sé freagrach, dá bhrí sin, as cos ar bolg a imirt ar an tsochaí shibhialta agus ar an bhfreasúra daonlathach.

                                    2.12.2021

                                    183.

                                    Dzmitry Siarheevich KARSIUK
                                    Dmitriy Sergeevich KARSIUK

                                    Дзмiтрый Сяргеевiч КАРСЮК
                                    Дмитрий Сергеевич КАРСЮК

                                    Breitheamh den Central District of the City of Minsk Court
                                    Dáta breithe: 7.7.1995
                                    Inscne: fireann
                                    Náisiúntacht: Bealarúiseach

                                    Ina cháil mar bhreitheamh de Central District of the City of Minsk Court, tá Dzmitriy Karsiuk freagrach as an-chuid rialuithe ón gcúirt arbh í an pholaitíocht ba shiocair leo i gcoinne agóideoirí síochánta, go háirithe pianbhreith a chur ar Yahor Viarshynin, Pavel Lukoyanov, Artsiom Sakovich agus Mikalai Shemetau, a aithníonn Viasna, eagraíocht na Bealarúise do chearta an duine, mar phríosúnaigh pholaitiúla. Ghearr sé pionóis ar dhaoine de thréimhse in áitreabh pionóis, i bpríosún agus i mbraighdeanas baile as páirt a ghlacadh in agóidí síochánta, postálacha ar na meáin shóisialta, bratach bán-dearg-bán na Bealarúise a úsáid agus bealaí eile ar feidhmíodh saoirsí sibhialta.
                                    Tá sé freagrach, dá bhrí sin, as sáruithe tromchúiseacha ar chearta an duine agus as an mbonn a bhaint go tromchúiseach den smacht reachta, mar aon le cos ar bolg a imirt ar an tsochaí shibhialta agus ar an bhfreasúra daonlathach.

                                    2.12.2021”;

                        (2)

                        cuirtear na daoine dlítheanacha seo a leanas leis an tábla “B. Daoine dlítheanacha, eintitis nó comhlachtaí dá dtagraítear in Airteagal 4(1)”:

                                    Ainmneacha
                                    Traslitriú an litrithe Bealarúisise
                                    Traslitriú an litrithe Rúisise

                                    Ainmneacha
                                    (Litriú Bealarúisise)
                                    (Litriú Rúisise)

                                    Faisnéis aitheantais

                                    Cúiseanna lena liostú

                                    Dáta an liostaithe

                                    “16.

                                    Cuideachta Comhstoic Oscailte ‘Belavia Belarusian Airlines’

                                    ААТ ‘Авiякампанiя Белавiя’
                                    ОАО ‘Авиакомпания Белавиа’

                                    Seoladh: 14A Nemiga St., Minsk, Belarus, 220004
                                    Dáta clárúcháin: 4.1.1996
                                    Cláruimhir: 600390798

                                    Is í an Chuideachta Comhstoic Oscailte ‘Belavia’ an chuideachta aerlíne náisiúnta atá faoi úinéireacht an Stáit. Gheall Aliaksandr Lukashenka go dtabharfadh a rialtas gach tacaíocht is féidir do Belavia tar éis don Aontas Eorpach a chinneadh cosc ar aerlínte na Bealarúise traseitiltí a dhéanamh thar aerspás an Aontais agus ar rochtain ag aerlínte na Bealarúise ar aerfoirt an Aontais a thabhairt isteach. Chuige sin, d’aontaigh sé le hUachtarán na Rúise, Vladimir Putin, maidir le hoscailt bealaí nua aerlínte do Belavia a phleanáil.
                                    Anuas air sin, dúirt bainistíocht Belavia lena fostaithe gan agóid a dhéanamh i gcoinne na neamhrialtachtaí toghchánaíochta agus na hollchoinneála sa Bhealarúis toisc gur fiontar faoi úinéireacht an Stáit é Belavia.
                                    Dá bhrí sin, tá Belavia ag baint tairbhe as réimeas Lukashenka agus ag tacú leis.
                                    Tá Belavia páirteach in imircigh a thabhairt ón Meánoirthear go dtí an Bhealarúis. Tá imircigh ar mian leo teorainn sheachtrach an Aontais a thrasnú ag eitilt go Mionsc ar bhord eitiltí a oibríonn Belavia ó roinnt tíortha sa Mheánoirthear, go háirithe an Liobáin, Aontas na nÉimíríochtaí Arabacha agus an Tuirc. Chun é sin a éascú, d’oscail Belavia aerbhealaí nua agus chuir sé le líon na n-eitiltí ar bhealaí a bhí ann cheana. Tá oibreoirí turais áitiúla ag gníomhú mar idirghabhálaithe agus ticéid Belavia á ndíol acu le himircigh ionchasacha, agus ar an gcaoi sin tá siad ag cuidiú le Belavia feidhmiú go rúnda.
                                    Dá bhrí sin, tá Belavia ag rannchuidiú le gníomhaíochtaí réimeas Lukashenka a éascaíonn trasnú neamhdhleathach theorainneacha seachtracha an Aontais.

                                    2.12.2021

                                    17.

                                    Fofhiontar aonadach poblachtach ‘TSENTRKURORT’

                                    Рэспублiканскае унiтарнае прадпрыемства ‘ЦЭНТРКУРОРТ’ Республиканское унитарное предприятие ‘ЦЕНТРКУРОРТ’

                                    Seoladh: 39 Myasnikova St., Minsk, Belarus, 220030
                                    Dáta clárúcháin: 12.8.2003
                                    Cláruimhir: 100726604

                                    Is cuid de Department of Presidential Affairs of Belarus an chuideachta turasóireachta Stáit Tsentrkurort. Tá sé ráite go bhfuil Tsentrkurort ar cheann de na cuideachtaí a dhéanann comhordú ar shreabhadh na n-imirceach a mbíonn sé ar intinn acu an teorainn a thrasnú idir an Bhealarúis agus Ballstáit an Aontais. Chuidigh Tsentrkurort le 51 shaoránach de chuid na hIaráice, ar a laghad, víosaí a fháil dá dturas ar an mBealarúis, agus shínigh sé conradh le haghaidh seirbhísí iompair le cuideachta na Bealarúise ‘Stroitur’ a tháirgeann busanna ar cíos le tiománaithe. Rinne busanna, a chuir Tsentrkurort in áirithe, imircigh (lena n-áirítear leanaí) a iompar ó aerfort Mhionsc chuig óstáin.
                                    Dá bhrí sin, tá Tsentrkurort ag rannchuidiú le gníomhaíochtaí réimeas Lukashenka a éascaíonn trasnú neamhdhleathach theorainneacha seachtracha an Aontais.

                                    2.12.2021

                                    18.

                                    LLC Oskartour

                                    ООО Оскартур

                                    Seoladh: 25 Karl Marx St., room 1n, Minsk, Belarus
                                    Dáta clárúcháin: 18.10.2016
                                    Cláruimhir: 192721937

                                    Is oibreoir turais é Oskartur, a d’éascaigh víosaí a fháil d’imircigh ag teacht ón Iaráic agus a d’eagraigh a dtaistil ina dhiaidh sin go dtí an Bhealarúis ar eitiltí ó Bhagdad go Mionsc. Ina dhiaidh sin, iompraíodh na himircigh Iarácacha sin go dtí an teorainn idir an Bhealarúis agus an tAontas agus an aidhm a bhí acu an teorainn sin a thrasnú go neamhdhleathach. A bhuí le Oskartur agus na teagmhálacha atá aige le haerlínte na hIaráice, le húdaráis na Bealarúise agus le cuideachta Tsentrkurort atá faoi úinéireachta an Stáit, sheol aerlíne na hIaráice eitiltí ó Bhagdad go Mionsc go rialta, chun daoine a chur chuig an mBealarúis chun teorainneacha seachtracha an Aontais a thrasnú go neamhdhleathach. Ghlac Oskartur páirt sa scéim trasnaithe neamhdhleathaigh teorann seo a reáchtáil seirbhísí slándála na Bealarúise agus cuideachtaí faoi úinéireacht an stáit.
                                    Dá bhrí sin, tá sé ag rannchuidiú le gníomhaíochtaí de chuid réimeas Lukashenka a éascaíonn trasnú neamhdhleathach teorainneacha seachtracha an Aontais.

                                    2.12.2021

                                    19.

                                    Fofhiontar aonadach poblachtach ‘HOTEL MINSK’

                                    Гатэль ‘МIНСК’
                                    Республиканское дочернее унитарное предприятие Отель ‘Минск’

                                    Seoladh: 11 Nezavisimosti Ave., Minsk, Belarus
                                    Teil: +375 (17) 209-90-61
                                    Facs: +375 (17) 200-00-72
                                    R-phost: hotelminsk@udp.gov.by; marketing@hotelminsk.by
                                    Suíomh gréasáin: http://hotelminsk.by/
                                    Dáta clárúcháin: 26.12.2016/3.4.2017
                                    Cláruimhir: 192750964

                                    Is fochuideachta de Belarus President Property Management Directorate – gníomhaireacht rialtais a thuairiscíonn go díreach don Uachtarán – é Hotel Minsk. Ghlac Hotel Minsk páirt sa scéim trasnaithe neamhdhleathaigh teorann a reáchtáil seirbhísí slándála na Bealarúise agus cuideachtaí faoi úinéireacht Stáit. Cuireadh cóiríocht ar fáil d’imircigh san óstán sular iompraíodh iad go dtí an teorainn idir an Bhealarúis agus Ballstáit an Aontais chun go bhféadfaidís í a thrasnú go neamhdhleathach. Bhí Hotel Minsk liostaithe ag imircigh ón Iaráic mar áit chónaithe shealadach ina n-iarratais ar víosaí Bealarúiseacha, a taisceadh díreach sular tháinig siad go dtí an Bhealarúis.
                                    Dá bhrí sin, tá Hotel Minsk ag rannchuidiú le gníomhaíochtaí réimeas Lukashenka a éascaíonn trasnú neamhdhleathach theorainneacha seachtracha an Aontais.

                                    2.12.2021

                                    20.

                                    Cuideachta Comhstoic Oscailte ‘HOTEL PLANETA’

                                    ААТ ‘ГАСЦIНIЦА ПЛАНЕТА’
                                    OAO ‘Гостиница Планета’

                                    Seoladh: 31 Pobediteley Ave., Minsk, Belarus
                                    Teil. +375 (17) 226-78-53
                                    Facs +375 (17) 226-78-55
                                    R-phost: planeta@udp.gov.by
                                    Suíomh gréasáin: https://hotelplaneta.by/
                                    Dáta clárúcháin: 1.2.1994/6.3.2000
                                    Cláruimhir: 100135173

                                    Is fochuideachta de Belarus President Property Management Directorate – gníomhaireacht rialtais a thuairiscíonn go díreach don Uachtarán – é Hotel Planeta. Ghlac Hotel Planeta páirt sa scéim trasnaithe neamhdhleathaigh teorann a reáchtáil seirbhísí slándála na Bealarúise agus cuideachtaí faoi úinéireacht Stáit. Cuireadh cóiríocht ar fáil d’imircigh san óstán sular iompraíodh iad go dtí an teorainn idir an Bhealarúis agus Ballstáit an Aontais chun go bhféadfaidís í a thrasnú go neamhdhleathach. D’íoc siad USD 1 000  le gníomhaire taistil i mBagdad as an eitilt, víosa thurasóireachta agus as cóiríocht san óstán.
                                    Dá bhrí sin, tá Hotel Planeta ag rannchuidiú le gníomhaíochtaí réimeas Lukashenka a éascaíonn trasnú neamhdhleathach theorainneacha seachtracha an Aontais.

                                    2.12.2021

                                    21.

                                    ASAM (Asobnaia sluzhba aktyunykh merapryemstvau)
                                    OSAM (Otdiel’naya sluzhba aktivnykh mieropriyatiy)

                                    Асобная служба актыўных мерапрыемстваў (АСАМ)
                                    Отдельная служба активных мероприятий (ОСАМ)

                                    Seoladh: State Border Committee of the Republic of Belarus, 24 Volodarsky St., 220050, Minsk, Belarus

                                    Is aonad garda speisialta teorann é ASAM (Separate Service for Active Measures) atá faoi smacht Viktar Lukashenka, agus a bhfuil Ihar Kruchkou i gceannas air. Eagraíonn fórsaí ASAM faoi oibríocht speisialta ‘Gate’ trasnuithe neamhdhleathacha teorann tríd an mBealarúis go dtí Ballstáit an Aontais, agus tá siad páirteach go díreach in iompar fisiciúil imirceach go dtí an taobh eile den teorainn. Gearrann ASAM táille ar na himircigh a iompraítear as an teorainn a thrasnú freisin.
                                    Dá bhrí sin, tá ASAM ag rannchuidiú le gníomhaíochtaí réimeas Lukashenka a éascaíonn trasnú neamhdhleathach theorainneacha seachtracha an Aontais.

                                    2.12.2021

                                    22.

                                    Cham Wings Airlines

                                    Seoladh: P.O. Box 30588 Damascus, Syria
                                    Suíomh Gréasáin: https://chamwings.com/

                                    Oibreoir cairteitiltí ón tSiria go dtí an Bhealarúis is ea Cham Wings Airlines. Mhéadaigh an chuideachta líon na n-eitiltí ón Damaisc go Mionsc ó shamhradh 2021 i leith chun imircigh a iompar go dtí an Bhealarúis - imircigh a raibh beartaithe acu teorainneacha seachtracha an Aontais a thrasnú go neamhdhleathach. I bhfómhar 2021, d’oscail Cham Wings dhá oifig nua i Mionsc chomh maith chun go bhféadfaidís na heitiltí a eagrú idir an Damaisc agus Mionsc.
                                    Ar an dóigh sin, tá Cham Wings Airlines ag rannchuidiú le gníomhaíochtaí réimeas Lukashenka a éascaíonn trasnú neamhdhleathach theorainneacha seachtracha an Aontais.

                                    2.12.2021

                                    23.

                                    VIP Grub

                                    Seoladh: Büyükdere Cad., No:201, Istanbul, Turkey

                                    Is seirbhís pasanna agus víosaí é VIP Grub atá suite in Iostanbúl na Tuirce, agus a eagraíonn turais go dtí an Bhealarúis agus é mar rún sainráite aici imirce isteach san Aontas a éascú. Bíonn VIP Grub ag fógairt imirce go dtí an tAontas go gníomhach. Dá bhrí sin, tá VIP Grub ag rannchuidiú le gníomhaíochtaí réimeas Lukashenka a éascaíonn trasnú neamhdhleathach theorainneacha seachtracha an Aontais.

                                    2.12.2021

                                    24.

                                    Cuideachta Comhstoic Oscailte ‘Grodno Azot’
                                    Lena n-áirítear Craobh ‘Khimvolokno Plant’ de Chuideachta Comhstoic ‘Grodno Azot’

                                    ААТ ‘Гродна Азот’
                                    ОАО ‘Гродно Азот’
                                    Фiлiял ‘Завод Хiмвалакно’ ААТ ‘Гродна Азот’
                                    Филиал ‘Завод Химволокно’ ОАО ‘Гродно Азот’

                                    Seoladh: 100 Kosmonavtov Ave., Grodno, Belarus
                                    Dáta clárúcháin: 1965
                                    Cláruimhir: 500036524
                                    Suíomh Gréasáin: http://azot.by/en
                                    Seoladh: 4 Slavinskogo, St., Grodno, 230026, Belarus
                                    Dáta clárúcháin: 12.5.2000
                                    Cláruimhir: 590046884

                                    Is táirgeoir mór comhdhúl nítrigine é Grodno Azot atá bunaithe in Grodno agus atá faoi úinéireacht Stáit. Chuir Lukashenka síos air mar ‘fhiontar ríthábhachtach straitéiseach’. Is le Grodno Azot Khimvolokno Plant freisin, ar monaróir mór polaimíde agus poileistir agus ábhar comhchodach é. Is foinse mhór ioncaim do réimeas Lukashenka iad Grodno Azot agus Khimvolokno Plant. Dá bhrí sin, tá Grodno Azot ag tacú le réimeas Lukashenka.
                                    Thug Lukashenka cuairt ar an gcuideachta agus bhuail sé lena hionadaithe, agus phléigh siad nuachóiriú na monarcha agus cineálacha éagsúla tacaíochta Stáit. Gheall Lukashenka iasacht a d’úsáidfí chun monarcha nua nítrigine a thógáil in Grodno freisin. Dá bhrí sin, tá Grodno Azot ag baint tairbhe as réimeas Lukashenka.
                                    Na hoibrithe in Grodno Azot, lena n-áirítear na fostaithe ag Khimvolokno Plant, a ghlac páirt sna hagóidí síochánta i gcoinne an réimis agus a chuaigh ar stailc, briseadh as a bpoist iad, agus chuir lucht bainistíochta Grodno Azot agus ionadaithe an réimis imeagla orthu agus bhagair siad iad. Tá Grodno Azot freagrach, dá bhrí sin, as cos ar bolg a imirt ar an tsochaí shibhialta.

                                    2.12.2021

                                    25.

                                    State Production Association Belorusneft

                                    Дзяржаўнае вытворчае аб’яднанне ‘Беларуснафта’
                                    Государственное производственное объединение ‘Белоруснефть’

                                    Seoladh: 9 Rogachevskaya St., Gomel, 246003, Belarus
                                    Dáta clárúcháin: 25.2.1966
                                    Cláruimhir: 400051902

                                    Is cuideachta faoi úinéireacht Stáit é Belorusneft, a oibríonn san earnáil pheitriceimiceach. Bhris lucht bainistíochta na cuideachta as a bpoist na hoibrithe a chuaigh ar stailc, a ghlac páirt in agóidí i gcoinne an réimis nó a thacaigh leis na hagóidí sin go poiblí. Tá Belorusneft freagrach, dá bhrí sin, as cos ar bolg a imirt ar an tsochaí shibhialta.

                                    2.12.2021

                                    26.

                                    Cuideachta Comhstoic Oscailte Belshina

                                    AAT ‘Белшина’
                                    ОАО ‘Белшина’

                                    Seoladh: 4 Minskoe Shosse St., Bobruisk, 213824 Belarus
                                    Dáta clárúcháin: 10.1.1994
                                    Cláruimhir: 700016217
                                    Suíomh gréasáin: http://belshinajsc.by/

                                    Tá Belshina ar na príomhchuideachtaí faoi úinéireacht Stáit sa Bhealarúis agus is monaróir mór bonn feithiclí é. Dá bhrí sin, is foinse thábhachtach ioncaim é do réimeas Lukashenka. Tá Stát na Bealarúise ag baint tairbhe dhíreach as an méid a thuilleann Belshina. Dá bhrí sin, tá Belshina ag tacú le réimeas Lukashenka.
                                    Fostaithe Belshina a ghlac páirt sna hagóidí agus a chuaigh ar stailc tar éis thoghcháin uachtaránachta 2020 sa Bhealarúis, briseadh as a bpoist iad. Tá Belshina freagrach, dá bhrí sin, as cos ar bolg a imirt ar an tsochaí shibhialta.

                                    2.12.2021”.


title: Cinneadh Cur Chun Feidhme (AE) 2021/2189 ón gCoimisiún an 9 Nollaig 2021 lena leagtar síos gur coibhéiseach iad deimhnithe COVID-19 arna n-eisiúint ag Poblacht Cabo Verde leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas (Téacs atá ábhartha maidir le LEE)

text:
                  10.12.2021

                  GA

                  Iris Oifigiúil an Aontais Eorpaigh

                  LI 443/7

         CINNEADH CUR CHUN FEIDHME (AE) 2021/2189 ÓN gCOIMISIÚN
         an 9 Nollaig 2021
         lena leagtar síos gur coibhéiseach iad deimhnithe COVID-19 arna n-eisiúint ag Poblacht Cabo Verde leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2021/953 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint agus a fhíorú, agus chun go nglacfaí leo, chun an tsaorghluaiseacht a éascú le linn phaindéim COVID-19 (1), agus go háirithe Airteagal 8(2) de,
         De bharr an mhéid seo a leanas:

                     (1)

                     Le Rialachán (AE) 2021/953, leagtar síos creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (“Deimhniú Digiteach COVID AE”) a eisiúint agus a fhíorú agus chun go nglacfaí leo, ionas go n-éascófar do na sealbhóirí a gceart chun saorghluaiseachta a fheidhmiú le linn phaindéim COVID-19. Leis an Rialachán sin, rannchuideofar freisin le héascú a dhéanamh, de réir a chéile agus ar mhodh comhordaithe, le srianta ar an tsaorghluaiseacht a chuir na Ballstáit i bhfeidhm, i gcomhréir le dlí an Aontais, chun leathadh SARS-CoV-2 a theorannú.

                     (2)

                     Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach i gcríoch an Bhallstáit sin agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Cabo Verde do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Cabo Verde do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.

                     (3)

                     An 23 Meán Fómhair 2021, chuir Poblacht Cabo Verde faisnéis mhionsonraithe ar fáil don Choimisiún maidir le heisiúint deimhnithe idir-inoibritheacha COVID-19 i ndáil le vacsaíniú, tástáil agus téarnamh faoin gcóras dar teideal “Cárta Nha”. Chuir Poblacht Cabo Verde in iúl don Choimisiún go measann sí go bhfuil a deimhnithe COVID-19 á n-eisiúint i gcomhréir le caighdeán agus le córas teicneolaíochta atá idir-inoibritheach leis an gcreat iontaoibhe a bunaíodh le Rialachán (AE) 2021/953, agus ar caighdeán agus córas teicneolaíochta iad a fhágann gur féidir barántúlacht, bailíocht agus sláine na ndeimhnithe a fhíorú. I dtaca leis sin, chuir Poblacht Cabo Verde in iúl don Choimisiún go bhfuil na sonraí dá dtagraítear san Iarscríbhinn a ghabhann le Rialachán (AE) 2021/953 san áireamh sna deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Cabo Verde i gcomhréir leis an gcóras “Cárta Nha”.

                     (4)

                     Chuir Poblacht Cabo Verde in iúl don Choimisiún freisin go nglacann sí le deimhnithe i ndáil le vacsaíniú, tástáil agus téarnamh arna n-eisiúint ag na Ballstáit agus ag tíortha LEE i gcomhréir le Rialachán (AE) 2021/953.

                     (5)

                     An 1 Nollaig 2021, i ndiaidh iarraidh a fháil ó Phoblacht Cabo Verde, rinne an Coimisiún tástálacha teicniúla a léirigh go bhfuil na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Cabo Verde i gcomhréir le córas, an “Cárta Nha”, ar córas é atá idir-inoibritheach leis an gcreat iontaoibhe a bunaíodh le Rialachán (AE) 2021/953, rud a fhágann gur féidir barántúlacht, bailíocht agus sláine na ndeimhnithe a fhíorú. Dheimhnigh an Coimisiún freisin go bhfuil na sonraí is gá san áireamh i ndeimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Cabo Verde i gcomhréir leis an gcóras “Cárta Nha”.

                     (6)

                     Ina theannta sin, chuir Poblacht Cabo Verde in iúl don Choimisiún go n-eisíonn sí deimhnithe vacsaínithe idir-inoibritheacha le haghaidh vacsaíní COVID-19. Ar na vacsaíní sin faoi láthair tá Comirnaty, Spikevax, Vaxzevria, COVID-19 Vaccine Janssen, BBIBP-CorV agus Covishield.

                     (7)

                     Thairis sin, chuir Poblacht Cabo Verde in iúl don Choimisiún go n-eisíonn sí deimhnithe tástála idir-inoibritheacha i ndáil le tástálacha aimpliúcháin aigéid núicléasaigh ach ní i ndáil le mearthástálacha antaiginí.

                     (8)

                     Thairis sin, chuir Poblacht Cabo Verde in iúl don Choimisiún go n-eisíonn sí deimhnithe idir-inoibritheacha i ndáil le téarnamh. Tá na deimhnithe sin bailí ar feadh tréimhse nach faide ná 180 lá tar éis dháta na chéad tástála dearfaí.

                     (9)

                     Ina theannta sin, chuir Poblacht Cabo Verde in iúl don Choimisiún go bpróiseálfaí na sonraí pearsanta atá san áireamh sna deimhnithe chun stádas vacsaínithe, stádas tástála agus stádas téarnaimh an tsealbhóra a fhíorú agus a dheimhniú agus chuige sin amháin nuair a bheidh deimhnithe á bhfíorú ag fíoraitheoirí i bPoblacht Cabo Verde, agus nach gcoinneofar na sonraí pearsanta ina dhiaidh sin.

                     (10)

                     Dá réir sin, comhlíontar na heilimintí is gá chun a shuí maidir leis na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Cabo Verde i gcomhréir leis an gcóras “Cárta Nha”, go bhfuil na deimhnithe sin le meas mar dheimhnithe atá coibhéiseach leo sin arna n-eisiúint i gcomhréir le Rialachán (AE) 2021/953.

                     (11)

                     Dá bhrí sin, na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Cabo Verde i gcomhréir leis an gcóras “Cárta Nha”, ba cheart glacadh leo faoi na coinníollacha dá dtagraítear in Airteagal 5(5), Airteagal 6(5) agus Airteagal 7(8) de Rialachán (AE) 2021/953.

                     (12)

                     Chun go mbeidh an Cinneadh seo oibríochtúil, ba cheart Poblacht Cabo Verde a nascadh leis an gcreat iontaoibhe maidir le Deimhniú Digiteach COVID an Aontais arna bhunú le Rialachán (AE) 2021/953.

                     (13)

                     Ar mhaithe le leas an Aontais a chosaint, go háirithe i réimse na sláinte poiblí, féadfaidh an Coimisiún a chumhachtaí a úsáid chun cur i bhfeidhm an Chinnidh seo a chur ar fionraí nó a aisghairm, i gcás nach gcomhlíonfar na coinníollacha in Airteagal 8(2) de Rialachán (AE) 2021/953 a thuilleadh.

                     (14)

                     Chun Poblacht Cabo Verde a nascadh leis an gcreat iontaoibhe maidir le Deimhniú Digiteach COVID an Aontais a luaithe is féidir, an creat iontaoibhe arna bhunú le Rialachán (AE) 2021/953, ba cheart don Chinneadh seo teacht i bhfeidhm lá a fhoilsithe in Iris Oifigiúil an Aontais Eorpaigh.

                     (15)

                     Na bearta dá bhforáiltear sa Chinneadh seo, is bearta iad atá i gcomhréir leis an tuairim ón gCoiste a bunaíodh le hAirteagal 14 de Rialachán (AE) 2021/953,

               TAR ÉIS AN CINNEADH SEO A GHLACADH:

            Airteagal 1
            Chun an ceart chun saorghluaiseachta a éascú laistigh den Aontas, measfar go bhfuil na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Cabo Verde i gcomhréir leis an gcóras “Cárta Nha” ina ndeimhnithe atá coibhéiseach leo sin arna n-eisiúint i gcomhréir le Rialachán (AE) 2021/953.

            Airteagal 2
            Déanfar Poblacht Cabo Verde a nascadh leis an gcreat iontaoibhe maidir le Deimhniú Digiteach COVID AE arna bhunú le Rialachán (AE) 2021/953.

            Airteagal 3
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 9 Nollaig 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 211, 15.6.2021, lch. 1.

            (2)  Rialachán (AE) 2021/954 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint maidir le náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríocha na mBallstát le linn phaindéim COVID-19 agus chun iad a fhíorú, agus chun go nglacfaí leo (IO L 211, 15.6.2021, lch. 24).


title: Cinneadh Cur Chun Feidhme (AE) 2021/2187 ón gCoimisiún an 9 Nollaig 2021 lena leagtar síos gur coibhéiseach iad deimhnithe COVID-19 arna n-eisiúint ag Poblacht na Liobáine leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta laistigh den Aontas a éascú (Téacs atá ábhartha maidir le LEE)

text:
                  10.12.2021

                  GA

                  Iris Oifigiúil an Aontais Eorpaigh

                  LI 443/1

         CINNEADH CUR CHUN FEIDHME (AE) 2021/2187 ÓN gCOIMISIÚN
         an 9 Nollaig 2021
         lena leagtar síos gur coibhéiseach iad deimhnithe COVID-19 arna n-eisiúint ag Poblacht na Liobáine leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta laistigh den Aontas a éascú
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2021/953 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint agus a fhíorú, agus chun go nglacfaí leo, chun an tsaorghluaiseacht a éascú le linn phaindéim COVID-19 (1), agus go háirithe Airteagal 8(2) de,
         De bharr an mhéid seo a leanas:

                     (1)

                     Le Rialachán (AE) 2021/953, leagtar síos creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (“Deimhniú Digiteach COVID AE”) a eisiúint agus a fhíorú agus chun go nglacfaí leo, ionas go n-éascófar do na sealbhóirí a gceart chun saorghluaiseachta a fheidhmiú le linn phaindéim COVID-19. Leis an Rialachán sin, rannchuideofar freisin le héascú a dhéanamh de réir a chéile agus ar mhodh comhordaithe ar dheireadh a chur le srianta ar an tsaorghluaiseacht a chuir na Ballstáit i bhfeidhm, i gcomhréir le dlí an Aontais, chun leathadh SARS-CoV-2 a theorannú.

                     (2)

                     Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ina gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe vacsaínithe COVID-19 arna n-eisiúint ag Poblacht na Liobáine do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe vacsaínithe COVID-19 arna n-eisiúint ag Poblacht na Liobáine do náisiúnaigh tríú tír atá ag fanacht go dleathach nó a bhfuil cónaí orthu go dleathach i gcríoch na mBallstát faoi na coinníollacha a leagtar síos sa Rialachán sin.

                     (3)

                     An 12 Deireadh Fómhair 2021, chuir Poblacht na Liobáine faisnéis mhionsonraithe ar fáil don Choimisiún maidir le heisiúint deimhnithe COVID-19 idir-inoibritheacha i ndáil le vacsaíniú faoin gcóras dar teideal “covax.moph.gov.lb”. Chuir Poblacht na Liobáine in iúl don Choimisiún go measann sí go bhfuil a deimhnithe COVID-19 á n-eisiúint i gcomhréir le caighdeán agus córas teicneolaíochta atá idir-inoibritheach leis an gcreat iontaoibhe a bunaíodh le Rialachán (AE) 2021/953, agus ar caighdeán agus córas teicneolaíochta iad a fhágann gur féidir barántúlacht, bailíocht agus sláine na ndeimhnithe a fhíorú. I dtaca leis sin, chuir Poblacht na Liobáine in iúl don Choimisiún go bhfuil na sonraí dá dtagraítear san Iarscríbhinn a ghabhann le Rialachán (AE) 2021/953 san áireamh sna deimhnithe COVID-19 arna n-eisiúint ag Poblacht na Liobáine i gcomhréir leis an gcóras “covax.moph.gov.lb”.

                     (4)

                     Chuir Poblacht na Liobáine in iúl don Choimisiún freisin go nglacann sí le deimhnithe i ndáil le vacsaíniú, tástáil agus téarnamh arna n-eisiúint ag na Ballstáit agus ag tíortha LEE i gcomhréir le Rialachán (AE) 2021/953.

                     (5)

                     An 26 Samhain 2021, i ndiaidh iarraidh a fháil ó Phoblacht na Liobáine, rinne an Coimisiún tástálacha teicniúla a léirigh go bhfuil na deimhnithe COVID-19 i ndáil le vacsaíniú arna n-eisiúint ag Poblacht na Liobáine i gcomhréir leis an gcóras “covax.moph.gov.lb”, ar córas é atá idir-inoibritheach leis an gcreat iontaoibhe a bunaíodh le Rialachán (AE) 2021/953, rud a fhágann gur féidir barántúlacht, bailíocht agus sláine na ndeimhnithe a fhíorú. Dheimhnigh an Coimisiún freisin go bhfuil na sonraí is gá san áireamh sna deimhnithe COVID-19 i ndáil le vacsaíniú arna n-eisiúint ag Poblacht na Liobáine i gcomhréir leis an gcóras “covax.moph.gov.lb”.

                     (6)

                     Ina theannta sin, chuir Poblacht na Liobáine in iúl don Choimisiún go n-eisíonn sí deimhnithe vacsaínithe idir-inoibritheacha le haghaidh vacsaíní COVID-19. Ar na vacsaíní sin faoi láthair tá Comirnaty, Vaxzevria, R-COVI, Sputnik V agus BBIBP-CorV.

                     (7)

                     Thairis sin, chuir Poblacht na Liobáine in iúl don Choimisiún nach n-eiseoidh sí deimhnithe tástála idir-inoibritheacha i ndáil le tástálacha aimpliúcháin aigéid núicléasaigh ná le mearthástálacha antaiginí.

                     (8)

                     Thairis sin, chuir Poblacht na Liobáine in iúl don Choimisiún nach n-eisíonn sí deimhnithe idir-inoibritheacha i ndáil le téarnamh.

                     (9)

                     Ina theannta sin, chuir Poblacht na Liobáine in iúl don Choimisiún go bpróiseálfaí na sonraí pearsanta atá san áireamh sna deimhnithe chun vacsaíniú, toradh tástála nó stádas téarnaimh an tsealbhóra a fhíorú agus a dheimhniú, agus chuige sin amháin, nuair a bheidh deimhnithe á bhfíorú ag fíoraitheoirí sa Liobáin, agus nach gcoinneofar na sonraí pearsanta ina dhiaidh sin.

                     (10)

                     Dá réir sin, comhlíontar na heilimintí is gá chun a shuí go bhfuil na deimhnithe COVID-19 i ndáil le vacsaíniú á n-eisiúint ag Poblacht na Liobáine i gcomhréir leis an gcóras “covax.moph.gov.lb” le meas mar dheimhnithe atá coibhéiseach leo siúd arna n-eisiúint i gcomhréir le Rialachán (AE) 2021/953.

                     (11)

                     Dá bhrí sin, na deimhnithe vacsaínithe COVID-19 arna n-eisiúint ag Poblacht na Liobáine i gcomhréir le córas “covax.moph.gov.lb”, ba cheart glacadh leo faoi na coinníollacha dá dtagraítear in Airteagal 5(5) de Rialachán (AE) 2021/953.

                     (12)

                     Chun go mbeidh an Cinneadh seo oibríochtúil, ba cheart Poblacht na Liobáine a nascadh leis an gcreat iontaoibhe maidir le Deimhniú Digiteach COVID AE a bunaíodh le Rialachán (AE) 2021/953.

                     (13)

                     Ar mhaithe le leas an Aontais a chosaint, go háirithe i réimse na sláinte poiblí, féadfaidh an Coimisiún a chumhachtaí a úsáid chun cur i bhfeidhm an Chinnidh seo a chur ar fionraí nó a aisghairm, i gcás nach gcomhlíonfar na coinníollacha in Airteagal 8(2) de Rialachán (AE) 2021/953 a thuilleadh.

                     (14)

                     Chun Poblacht na Liobáine a nascadh leis an gcreat iontaoibhe maidir le Deimhniú Digiteach COVID AE a luaithe is féidir, an creat iontaoibhe arna bhunú le Rialachán (AE) 2021/953, ba cheart don Chinneadh seo teacht i bhfeidhm lá a fhoilsithe in Iris Oifigiúil an Aontais Eorpaigh.

                     (15)

                     Na bearta dá bhforáiltear sa Chinneadh seo, is bearta iad atá i gcomhréir leis an tuairim ón gCoiste a bunaíodh le hAirteagal 14 de Rialachán (AE) 2021/953,

               TAR ÉIS AN CINNEADH SEO A GHLACADH:

            Airteagal 1
            Chun an ceart chun saorghluaiseachta laistigh den Aontas a éascú, measfar go bhfuil na deimhnithe COVID-19 i ndáil le vacsaíniú arna n-eisiúint ag Poblacht na Liobáine i gcomhréir leis an gcóras “covax.moph.gov.lb” ina ndeimhnithe atá coibhéiseach leis na deimhnithe arna n-eisiúint i gcomhréir le Rialachán (AE) 2021/953.

            Airteagal 2
            Déanfar Poblacht na Liobáine a nascadh leis an gcreat iontaoibhe maidir le Deimhniú Digiteach COVID AE a bunaíodh le Rialachán (AE) 2021/953.

            Airteagal 3
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 9 Nollaig 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 211, 15.6.2021, lch. 1.

            (2)  Rialachán (AE) 2021/954 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint maidir le náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríocha na mBallstát le linn phaindéim COVID-19 agus chun iad a fhíorú, agus chun go nglacfaí leo (IO L 211, 15.6.2021, lch. 24).